《酬宋樗里次韵》
清代·汪曰桢

庞眉屏迹海东濆，翕集声香溢齿芬。有豹深藏方隐雾，与龙追逐愿为云。

书仓珍秘灵兰室，诗律精严细柳军。他日幅巾来问字，忘年应许结同群。

作者简介：（1813—1881）浙江乌程人，字刚木，号谢城，又号薪甫。咸丰二年举人。官会稽教谕。精史学，又长于算学、音韵学。与李善兰友善，常相通信讨论。有《历代长术辑要》、《四声切韵表补正》、《如积引蒙》、《玉鉴堂诗存》、《栎寄诗存》。